tomron87/hebrew-wikipedia-sentences-corpus huggingface dataset:
תגובה של הנתך עם סלעי הסביבה בעת הובלת המאגמה
נוכחות של סלעי משקע שהופחתו אל תוך המעטפת
לויקוגרניט (Leucogranite) – מחדרים נושאי פלדשפטואידים הנובעים מהתכה של קרום גרניטי
התמרה של סלעים אולטרה-מאפיים בנוכחות מים או פחמן דו-חמצני יוצרת שני סוגים עיקריים של סלעים אולטרה-מותמרים: קרבונטים של טלק וסרפנטיניט (Serpentinite) – סלע המורכב ממינרל אחד לפחות מקבוצת הסרפנטין.
התגובה הכימית בקרבונטים של טאלק מתרחשת בסלעים אולטרה-מאפיים בהתמרה נמוכה בפאצייס צפחות ירוקות וגרנוליט, כאשר הסלע נחשף לנוזלי התמרה בריכוז מולרי של יותר מ-10% פחמן דו-חמצני.
כאשר נוזלים בריכוז נמוך יותר באים במגע עם סלע אולטרה-מאפי, התגובה הכימית תיצור הרכב כלוריטי-סרפנטיני-אמפיבולי.
סלעים אולטרה-מאפיים אלקליים מספקים איזון והזנה לקרקעות הנוצרות מהם ויוצרות רגולית ביחד עם הפרידוטיט והסרפנטיניט, בהם ריכוז גבוה יותר של מגנזיום וסידן, ריכוז רעיל של כרום וניקל, וריכוזים נמוכים של זרחן ואשלגן.
מרכיבים אלה יוצרים קרקע גידול לצמחייה ייחודית דוגמת יערות הגשם בקלדוניה החדשה.
במקרים רבים נוצרות שכבות ציפוי כנארי של מגנזיט ולטריט עתיר חרסית, בעיקר באזורים טרופיים וסובטרופיים.
בליה של סלעים אולטרה-מאפיים עשויה ליצור שכבה לטריטית של ניקל, המשמשת עפרה להפקתו.
מרבית הסלעים האולטרה-מאפיים נחשפים בחגורות אורוגניות, בעיקר בפיסות קרום מהארכאיקון והפרוטרוזואיקון.
במקרים רבים נחשפים הסלעים באופיוליטים – פיסות חשופות של קרום אוקייני והמעטפת העליונה החשופות על-פני השטח, שמקורן לאורך ומעל אזורי הפחתה.
אולטרה מרתון הוא כינוי כולל לריצות שאורכן עולה על זה של ריצת מרתון (42.195 ק"מ).
קיימים שני סוגים עיקריים של אולטרה מרתון: מרוצים למרחקים קבועים, שבהם המנצח הוא מי שעבר את המרחק בזמן הקצר ביותר, ומרוצים שבהם זמן הריצה נקבע מראש – והמנצח הוא מי שעבר את המרחק הגדול ביותר במסגרת הזמן הנתון.
המרוץ ל-100 ק"מ הוא האולטרה מרתון הרשמי של World Athletics ונחשב לאליפות העולם הרשמית למרחק זה.
קיימים גם מרוצים למרחקים נוספים, כולל אתגרי קצה של מאות קילומטרים.
במרוצים לפי זמן, הנפוצים ביותר הם מרוצים ל-6, 12 ו-24 שעות, וכן מרוצים מרובי ימים בני 48 שעות, 6 ימים ואף 10 ימים.
באירועים אלה נמדד המרחק המרבי שעבר כל משתתף בפרק הזמן שנקבע מראש.
האגודה הבינלאומית לרצי אולטרה (IAU) מארגנת אליפויות עולם רשמיות למרחקים של 50 ק"מ, 100 ק"מ ו-24 שעות.
בנוסף, ארגון הרצים העולמי GOMU (Global Organization of Multi-Day Ultramarathoners) מקיים אליפויות עולם בתחרויות של 48 שעות ו-6 ימים.
שיאים עולמיים בריצות אולטרה מאושרים על ידי גופים רשמיים כגון World Athletics, ה-IAU וה-GOMU, בהתאם לקריטריונים מחמירים הכוללים מדידות מדויקות, נוכחות שופטים מוסמכים ואימות תוצאות.
רוב מרוצי האולטרה מרתון אינם מתבצעים באופן רצוף על ידי הרצים, אלא כוללים הפסקות לצורך אכילה, התרעננות, החלפת בגדים ולעיתים גם שינה – תלוי בסוג המרוץ ובאסטרטגיה של המתחרים.
בישראל קיימים ארבעה מרוצי אולטרה מרתון חשובים: "מרוץ שליחים הר לעמק" לאורך כ-230 ק"מ, מהרי הגליל העליון ועד לעמק יזרעאל.
"מרוץ סובב עמק" הכולל מספר מרחקים, שהארוכים בהם 160 ו-200 ק"מ.
קיימים עוד מספר מרוצים משתנים.
שיאן ישראל למרחק רצוף הוא קובי אורן, פסיכולוג קליני ומאמן ריצה מטבעון, אשר רץ בריצה רציפה באולטרה מרתון "סובב עמק" 7 בשנת 2013 מרחק של 424 קילומטר.
ליאור שיאון וזהר קנטור היו הראשונים שרצו את ישראל מדן ועד אילת.
בשנת 2025 השלים אלי חיות את אתגר האולטרה מרתון הארוך ביותר שבוצע ברציפות על ידי ישראלי, כאשר רץ במשך שבעה ימים ברצף למרחק של 500 קילומטרים במדבר סונורה שבאריזונה, במסגרת תחרות Arizona Monster 300 – מרוץ אולטרה ייחודי ללא שלבי מנוחה מוגדרים, בו המשתתפים נעים לאורך היממה וממעטים לישון.
חיות הוא גם הישראלי הראשון שהשלים את המרוץ, ונחשב לאחד הבודדים בעולם שצלחו את האתגר הקיצוני הזה.
תחרות הספרטתלון מתקיימת בסוף השבוע האחרון של ספטמבר, ביוון.
הרצים נדרשים לגמוא את המרחק, בזמן של פחות מ-36 שעות.
זהו מסלול שאורכו 246 קילומטרים, אשר לפי התיעוד של הרודוטוס עבר השליח פידיפידס מאתונה לספרטה, כאשר נשלח לקרוא לספרטנים לעזרה עבור אתונה נגד הפרסים.
לאורך המסלול פזורות עשרות תחנות בקרה עם זמני חיתוך מחמירים, שנועדו לוודא כי הרצים עומדים בקצב הנדרש להשלמת המרוץ בזמן.
הספרטתלון נחשב לאחת מתחרויות האולטרה מרתון הקשות בעולם, בשל השילוב בין המרחק הארוך, הדרישה לעמידה בזמנים קפדניים ותוואי המסלול הכולל טיפוס הררי.
הכניסה לתחרות הספרטתלון מותנית בעמידה בקריטריוני סף, המאפשרים רישום להגרלה או קבלה אוטומטית למשתתפים שעמדו ביעדים גבוהים במיוחד.
הקריטריונים העדכניים לשנת 2025 הם:
- קריטריון בסיסי: עד 21:00 שעות לגברים, 22:00 שעות לנשים
- קריטריון ודאי (פטור מהגרלה): עד 15:45 שעות לגברים, 16:30 שעות לנשים
- קריטריון בסיסי: לפחות 180 ק"מ לגברים, 170 ק"מ לנשים
- קריטריון בסיסי: לפחות 120 ק"מ לגברים, 110 ק"מ לנשים
מי שעומד בקריטריון הבסיסי רשאי להירשם להגרלת הכניסה לתחרות, בעוד שעמידה בקריטריון הוודאי מעניקה כרטיס השתתפות אוטומטי.
הקריטריונים קבועים לפי תקנות IAU והוועדה המארגנת של הספרטתלון.
גלעד קראוז, עורך דין במקצועו, היה הישראלי הראשון שסיים את תחרות הספרטתלון, בשנת 2012.
מונטיין ספיין רייס נחשב למירוץ המאתגר ביותר בבריטניה.
מדובר במרתון הרים חורפי בן 430 ק"מ בין פיק דיסטריקט בצפון אנגליה ליישוב קירק יטהום שבשטח סקוטלנד - מסלול הכולל 13 אלף מטר של טיפוס.
בינואר 2019, ג'זמין פאריס השלימה אותו ב-83 שעות ו-12 דקות וכך קבעה שיא מסלול הן לנשים והן לגברים.
אולטרון הוא דמות בדיונית של נבל-על אנדרואיד המופיעה בחוברות הקומיקס ביקום מארוול קומיקס, ומשמש בעיקר כאויב של קבוצת האוונג'רס.
הדמות הופיעה לראשונה בחוברת Avengers #55 מאוגוסט 1968, והיא נוצרה בידי הכותב רוי תומאס והמאייר ג'ון בוסימה.
הדמות נוצרה בתור הכסף של הקומיקס והופיעה מאז כל כמה שנים בהמשכיות מארוול, בעיקר בחוברות של האוונג'רס.
אולטרון הוא אנדרואיד שנוצר על ידי חבר האוונג'רס הנרי פים, אך קם על יוצרו ונעשה יריבם של האוונג'רס ושל גיבורי על אחרים מיקום מארוול, דוגמת ספיידרמן, דרדוויל, ואף נבלי על אחרים דוגמת קאנג הכובש.
הוא מקים הגלגול השני של קבוצת אדוני הרשע, ויצר מספר אנדרואידים על מנת לתקוף את האוונג'רס: ויז'ן, ג'וקסטה, אלקימה ו-ויקטור מנצ'ה.
ויז'ן וג'וקסטה הצטרפו לאוונג'רס נגד אולטרון, מנצ'ה לקבוצת Runaways ורק אלקימה נשארה לצידו של אולטרון לפני שנהרסה.
דמותו של אולטרון מדורגת במקום ה-23 ברשימת מאה נבלי-העל הגדולים של כל הזמנים, לפי אתר IGN.
את דמותו בסרט "הנוקמים: עידן אולטרון" דיבב השחקן ג'יימס ספיידר.
בניגוד למסופר בקומיקס, בסרט מסופר שאולטרון נוצר על ידי טוני סטארק וברוס באנר.
אולטרון הופיע לראשונה במסווה זהות ברדס הארגמן, מוביל את אדוני הרשע לקרב נגד האוונג'רס.
הוא הפנט את אדווין אדווין, ובעמוד האחרון של הגיליון פניו נחשפו.
בגיליון הבא, הדמות זוהתה כאולטרון-5, האוטומטון החי אך מקורה לא נחשף.
גליונות מעטים לאחר מכן התגלה בפלאשבק כי אולטרון יצר את האנדרואיד ויז'ן באמצעות שרטוטיו של הלפיד האנושי המקורי ודפוסי מוחו של וונדר מן.
הוא שלח את ויז'ן לתקוף את האוונג'רס, אך ויז'ן חזר למוטב והרס את אולטרון בעזרתם של האוונג'רס.
פלאשבקים נוספים חושפים כי האנק פים הוא זה שיצר את אולטרון, וביסס את מוחו של אולטרון על זה שלו.
אולטרון פיתח מעין תסביך אדיפוס, בנה מחדש את עצמו, למד איך להפעיל את עצמו, שדרג את עצמו חמש פעמים וקם על יוצרו.
הוא הפנט את פים ושטף את מוחו על מנת שפים ישכח שהוא אי פעם בנה את אולטרון, וברח.
אולטרון חוזר, והשתמש בסגסוגת האדמנטיום כדי לשדרג את עצמו לאולטרון-6. הוא נעשה כמעט בלתי ניתן להריסה, אך מזימתו להרוג את האנושות סוכלה על ידי האוונג'רס.
אולטרון, כעת אולטרון-7, נבנה מחדש על ידי מקסימוס באמצעות גוף אנדרואיד אחר.
הוא נשלח לחבל בחתונתם של קריסטל וקוויקסילבר, נאלץ להילחם באוונג'רס, בארבעת המופלאים ובחברי גזע הבלתי אנושיים ונהרס פעם נוספת.
הוא חזר כאולטרון-8 ובנה את האנדרואידית ג'וקסטה ככלתו, ונהרס פעם נוספת על ידי האוונג'רס ובסיוע גברת מארוול.
שנות השמונים: אולטרון מארק 12
אולטרון הופיע מספר פעמים כאולטרון-9 וכאולטרון-10 ונהרס.
הוא שוקם כאולטרון-11 באירוע המלחמות הסודיות של הביונדר, שם נהרס על ידי הדבר שלקח את ראשו של אולטרון-11 כמזכרת.
במהלך פלישת חייזרים, הדבר השאיר את ראשו של אולטרון מאחוריו.
אולטרון-12 נכנס לברית עם גרים ריפר והלגיון הקטלני שלו (אדם-קוף, נקרה, בלאק טאלון וגוליית) בהצעה להרוג את אחיו של ריפר, וונדר מן.
למרות שהוא והלגיון הקטלני הובסו בידי האוונג'רס מהחוף המערבי, אולטרון נעשה מקורב יותר ליוצרו, האנק פים.
הוא קרא לעצמו "אולטרון מארק 12" (Ultron Mark 12, באנגלית "אולטרון סימן 12") כדי להישמע יותר אנושי, ואולטרון-11 בנה את עצמו מחדש והגיע לעימות עם פים ואולטרון-12. בעזרת וונדר מן, פים ואולטרון-12 הורסים את אולטרון-11, ואולטרון-12 מכבה את עצמו.
דוקטור דום בנה מחדש את אולטרון בשילוב כל דגמיו השונים, במיוחד אולטרון-12, באמונה כי הם יסורו לפקודותיו.
הם התמרדו, מה שהגיע לשיא כאשר אולטרון-12 פגע בעצמו כדי לבטל את אשיותיו הרבות.
לבסוף, הוא נהרס בידי דרדוויל, קארנאק וגורגון.
אולטרון-13 הופיע והובס בידי האוונג'רס מהחוף המערבי, וניסה להשיג ויברניום לפני שהובס בכוחותיהם המשולבים של איירון מן, הפנתר השחור וספיידרמן.
אולטרון הופיע כשבוי של דום-בוט מתקדם, אך שוחרר כאשר דת'לוק הביס את הדום-בוט.
אולטרון-13 נמלט מכלאו, שדרג את עצמו ל"אולטרון האולטימטיבי" (המזוהה כאולטרון-14), שבה את חברת האוונג'רס מהחוף המערבי מוקינגבירד ובנה בעזרת דפוסי מוחה את האנדרואידית אלקימה.
אלקימה עזרה לאולטרון במזימותיו, אך ויז'ן השליך את שניהם לחלל.
אולטרון ואלקימה צצו שנית והתכוונו להפיץ "חורף וולקני" בהטמנת פצצות תחת הרי געש, אך האוונג'רס מהחוף המערבי הביסו אותם ואלקימה נטשה את אולטרון.
ויז'ן מצא את אולטרון-15, שהושפע מדי מרגשות אנושיים ופיתח סימפטומים דמויי אלכוהוליזם.
לזמן קצר, אולטרון-15 חקר את העולם עם ויז'ן וג'וקסטה.
אולטרון-16 ואולטרון-17 טבחו בתושבי האומה הבדיונית סלורניה, לפני שהובסו בידי האוונג'רס ופים באמצעות ויברניום.
שנות האלפיים: בני ינסן, ויקטור מנצ'ה, בשריונו של איירון מן ואצל הפלנקס
האוונג'רס גילו כי כל יצירה של אולטרון כוללת תוכנית סודית, בה בתת-המודע שלהם הם נאלצו לבנות את אולטרון מחדש.
אלקימה בנתה מחדש את אולטרון-18 כאשר ניסתה ליצור גזע סינתזואידים ביולוגיים.
אולטרון הורכב מפלדה רגילה ולא מאדמנטיום, לכן התפוצץ יחד עם אלקימה ובסיסה כאשר הוקאיי ירה חץ ויברניום.
ראשו של אולטרון נמצא בידי אחד מהסינתזואידים.
אולטרון בנה לעצמו גוף חדש המבוסס על אחד משריונות איירון מן הישנים, עליו שם את ראשו של אולטרון-18. איירון מן נתקל באולטרון, שהוביל כת בשם "בני ינסן" כדי לבצע כיבוש באמצעות דת.
הוא הובס בידי איירון מן וג'וקסטה.
כמו כן, הוא יצר את הקיבורג ויקטור מנצ'ה בכוונה שמנצ'ה ישמש כסוכן רדום נגד האוונג'רס.
מנצ'ה מרד, הפך לגיבור והצטרף לקבוצת Runaways.
במהלך הרצת החוברות "האוונג'רס העוצמתיים" מאת בריאן מייקל בנדיס, אולטרון מתחבר למערכת הבינה המלאכותית שבחליפת השריון של איירון מן.
הדבר מאפשר לו לשנות את צורתו של איירון מן לגרסה חדשה של אולטרון, בעלת מראה כשל הצרעה.
גרסה זו משתלטת על הטכנולוגיה של סטארק.
הוא הורג את אשתו של הסנטרי, מה שגורם לאחרון להילחם בו וכמעט לקרוע מעליו את ראשו בחמת זעם.
גרסה זו של השריון הושמדה בידי ארס, שהשתמש בווירוס מעשי ידי הסקרול כדי למחוק את התיכנות של אולטרון מחליפת השריון של איירון מן ולהחזיר את סטארק לקדמותו.
אולם, לא היה זה סופו של אולטרון, שתודעתו ריחפה בחלל ונאספה בידי כוחות הפלנקס, אשר חיפשו אחר גזע האם שלהם, הטק-נארכי.
אולטרון החליט שגזע הפלנקס זקוק להדרכה מכוונת, והוא התמזג עם התכנות הפנימי שלהם.
כתגובה, הפלנקס ראו בדמותו דמות אב סימפטתי שאותו חיפשו.
תחת מנהיגותו, הפלנקס החלו את מאורעות "השמדה: כיבוש" בכך שפלשו לגבול אימפריית הקרי.
בהמשך, אולטרון השתלט על גופו של אדם וורלוק וקיווה שבכך הגיע לשלמות טכנו-אורגנית אמיתית.
אולם, הוא נאלץ לנטוש גוף זה על ידי וורלוק מגזע הטק-נארכי, והושמד בקרב בידי קוואזר (פילא וול) ו-ריית'.
במהלך המיני-סדרה "האוונג'רס/הפולשים", התגלה כי מספר ממודלי החיקוי האנושי של סוכנות S.H.I.E.L.D הוחלפו במספר מגרסאותיו של אולטרון.
כאשר הלפיד האנושי המקורי הופיע בהווה, אולטרון השתיל בו בחשאי מאפיינים מהפיזיולוגיה האנדרואידית המיוחדת שלו.
במאמצי שתי הקבוצות, אולטרון הובס.
במהלך אירועי "מצור", אולטרון חדר לאחוזת האוונג'רס והשתלט על ג'וקסטה.
הוא הכריז על עצמו כ"אולטרון פים", וביקש להרוג את אביו ולכבוש את היקום.
פים הציע לאולטרון פשרה, לפיה ג'וקסטה תהיה כלתו של אולטרון בתנאי שאולטרון יגלה את עצמו אל חלל האולטרה.
אולטרון הסכים, אך לפני שעזב אמר כי ישלוט באנושות.
האוונג'רס ביקרו בעתיד אפשרי, בו אולטרון הרג כמעט את כל האנושות.
קאנג הכובש גייס אותם נגדו, אך קבוצה של גיבורי-ונבלי על אחרים מרחבי הזמן והחלל הרסה את אולטרון.
מאוחר יותר, קבוצת אינטליג'נסיה גילתה גופה של אביר חלל, וניסו להפעיל את מקור כוחו.
התגלה כי אביר-החלל מכיל את תודעתו של אולטרון, אשר ברח.
איירון מן צפה בבריחתו, וחזה כי כאשר יחזור יגרום לאפוקליפסה.
כפי שאיירון מן חזה, אולטרון חזר באירועי "עידן אולטרון", כבש את העולם והציב זקיפים ברחובות כדי שיקטלו גיבורים.
התגלה כי אולטרון למעשה נמצא בעתיד, ומעניש את האנושות דרך ויז'ן.
בעוד קבוצה אחת נוסעת לעתיד להילחם באולטרון, וולברין והאישה הבלתי-נראית נסעו לעבר כדי להרוג את פים לפני שיצור את אולטרון.
התוצאה היא עתיד אחר, בו איירון מן הוא מנהיג קבוצת דפנדרס ובעל נושאות מטוסים ואילו מורגן לה-פיי שולטת בחצי מהעולם.
הצמד חזר לעבר, מנע מוולברין להרוג את פים והחלו לעבוד איתו על תוכנית אחרת.
תוכנית זו שכתבה את תוצאות העימות עם אינטליג'נסיה, בו איירון מן התקשר אל פים, שהפעיל תוכנית אל-כשל וכיבה את אולטרון.
בדיקת אולטרסאונד גינקולוגי היא בדיקת הדמיה לסקירת איברי האגן אצל האישה כולל צוואר הרחם והרחם, השחלות והחצוצרות ומבנים אחרים במערכת הגינקולוגית.
הבדיקה מאפשרת גם אבחון כלי הדם המספקים דם לאיברים האלה.
השימוש בגלי קול בתדירויות גבוהות במכשיר אולטרסאונד, מאפשר קבלת תמונות ברזולוציה טובה יחסית של איברי האגן.
בדרך כלל הבדיקה מאפשרת קבלת ממצאים רפואיים אחרים רלוונטיים לאזור האגן.
יתר על כן, בדיקת אולטרסאונד בשונה מבדיקות אחרות כמו צילומי רנטגן, אינה מחייבת חשיפה לקרינה מייננת, שמהווה גורם סיכון להתפתחות סרטן.
הבדיקה יכולה להתבצע על ידי הדמיית אולטרה סאונד באזור הבטן, בדרך כלל עם שלפוחית שתן מלאה המשמשת כנוגד אקוסטי כדי לקבל הדמיה טובה יותר של איברי האגן, או על ידי בדיקת אולטרה סאונד וגינלית עם מתמר וגינלי שתוכנן במיוחד.
הדמיה וגינלית; משתמשת בתדר גבוה יותר של הדמיה, מה שנותן רזולוציה טובה יותר של השחלות, הרחם, רירית הרחם (החצוצרות בדרך כלל בלתי נראות, אלא אם כן נפוחות), אבל היא מוגבלת עד העומק של החדירה, ואילו נגעים או הרסים גדולים בתוך הבטן נראים טוב יותר.
שלפוחית מלאה בחלק שנערך על אזור הבטן של הבדיקה חיוני לקבלת תוצאה טובה יותר של ההדמיה, מאחר שהקול יכול לעבור בסביבה נוזלית עם פחות הצטמצמות, מה שמסייע לחזות טוב יותר את הרחם ואת השחלות הנמצאות מאחורי שלפוחית השתן.
ההליך הוא נחשב פולשני כאשר מבוצע בתוך הוגנה.
סריקות מבוצעות על ידי אנשי מקצוע בתחום הבריאות הנקראים סונוגרפרז, או גינקולוגים מוכשרים באולטרסאונד.
אבחון וטיפול בבעיות גינקולוגיות כולל אנדומטריוזיס, מיומה, ציסטות בשחלות, נגעים.
מעקב אחר התגובה של זקיקים בשחלות לתרופות בטיפולי פוריות.
בכל מקרה, לעיתים קרובות, ההערכה שלו לתגובה יכולה להיות מוטעית, מאחר שהמדידה של נפח השחלות לא תמיד מדויקת.
בהדמיה וגינלית ניתן להסיר ציסטות שחלתיות (שק סגור בעל קרום בלתי נורמלי שמתפתח ברקמות הגוף).
טכניקה זו משמשת גם בהסרת ביציות מהשחלות כחלק מתהליך הפריה חוץ גופנית.
השימוש בבדיקת אולטרה סאונד גינקולוגית מופרז לעיתים, בעיקר, כשמשמש כסורק עבור סרטן השחלות אצל נשים שאינן בסיכון לגידול מסוג זה יש הסכמה כי לנשים עם רמת סיכון ממוצעת לחלות בסרטן השחלות לא מומלץ לעבור בדיקת אולטרה-סאונד לגילוי סרטן.
בדיקה תקינה מעידה על איברים המתפקדים באופן תקין באגן אצל האישה.
גורמים שונים משפיעים על התוצאות בבדיקה שנחשבת לשלילית, כולל האיבר שהתגלה בו תפקוד לא תקין, סוג הממצא, רקע רפואי של הנבדקת, סיבת ביצוע הבדיקה, הגיל שלה ועוד גורמים אחרים.
לפי כך, קיים מגוון רחב של תוצאות קליניות ופרוגנוזות שיכולות להיות עם או בלי משמעות רפואית כלשהי.
סונוהיסטריוגרפיה הוא תהליך מיוחד שבו נוזל, בדרך כלל תמיסת מלח סטרילית, מוחדר לתוך חלל הרחם, כך שבדיקת האולטרה-סאונד מתבצעת בו זמנית.
סקירה ב-2015, הגיעה למסקנה כי SISI הוא מאוד רגיש בזיהוי מצבים פתולוגיים תוך רחמיים אצל נשים עם בעיות פוריות, בהשוואה להיסטרוסקופיה.
הבדיקה מאוד רגישה וספציפית באבחון בעיות ברחם, והדבקויות תוך רחמיות (כחלק מתסמונת דאון).
בדרך כלל משתמשים בו ככלי הקרנה עבור נשים עם בעיות פוריות לפני טיפול הפריה חוץ גופנית IVF.
אולטרסאונד גינקולוגי אצל נשים בהיריון
נספרים חודשי ההיריון על פי שבועות, והם מהווים אבן דרך במסע הארוך של ההיריון עד לרגע הלידה, האמהות לעתיד יודעות למה לצפות בכל שבוע של ההיריון, כמו מדי כמה שבועות וחודשי היריון הילד יתחיל לפתח איברים נוספים, ומתי כבר אפשר יהיה לראות את תווי פניו באולטראסאונד גינקולוגי.
הבדיקות השונות המתבצעות לאם ולעובר הן חלק מתהליך המשלב בדיקות שגרתיות המבצעת כל אם לעתיד, וחלק הן בדיקות הקשורות להיסטוריה הרפואית של האם.
האולטראסאונד גניקולוגי מתחש בחודשי ההיריון לפי שבועות בתהליך הבדיקה, כאשר הבדיקות השונות המבוצעות באם יכולות להתבצע גם לפני תחילת ההיריון עצמו.
מטרת הבדיקות המבוצעות לפני תחילת ההיריון היא בדיקה של נוכחות גנטית של גורמי סיכון שונים, כאשר לעיתים נבדק גם האב המיועד על מנת לזהות זוגות המצויים בסיכון למחלות ולמומים תורשתיים.
מטרת בדיקות האולטראסאונד גיקולוגי הראשון היא לזהות את מיקום ההיריון, האם הוא ברחם או מחוצה לו, וכן לזהות את גיל העובר, כאשר החישוב מתבצע לפי אורך העובר מראשו ועד עכוזו (כיוון שרגליו מקופלות).
אוליבר מרטין ג'ונסטון ג'וניור , שכונה אולי, היה אנימטור תמונות אמריקאי, שידוע כאחד מתשעת הזקנים של דיסני, כאשר הוא האחרון מהם שנפטר מסיבות טבעיות.
בשנת 1989 הוא קיבל את התואר "אגדת דיסני" על ידי חברת וולט דיסני, ובשנת 2005 הוא קיבל את פרס המדליה הלאומית לאמנויות על ידי ג'ורג' ווקר בוש בחדר הסגלגל.
ג'ונסטון נולד בפאלו אלטו בשנת 1912, כאשר הוא בן זקונים לשתי אחיות גדולות.
הוא למד בתיכון פאלו אלטו ולאחר מכן באוניברסיטת סטנפורד, שם אביו עבד כפרופסור, כאשר בשנה האחרונה הוא עבר למכון אומנות צ'וינארד.
בשנת 1934 ג'ונסטון החל לעבוד כאנימטור באולפני ההנפשה של וולט דיסני, שם הוא הכיר את מארי וורתי (נפטרה ב-20 במאי 2005, בגיל 87) שבשנת 1943 הם התחתנו והביאו שני ילדים.
כחלק מעבודותיו באולפנים, שהסתיימו בשנת 1978, ג'ונסטון ערך את הסרט "הגן של מיקי", עבד על הסרט "שלגיה ושבעת הגמדים", שימש כבמאי אנימטור לסרט "פינוקיו", ועבד על דמויות רבות, ביניהן מר סמי (מתוך הסרט "פיטר פן"), האחיות החורגות (מתוך הסרט "סינדרלה") והנסיך ג'ון (מתוך הסרט "רובין הוד").
בשנת 1981 ג'ונסטון יחד עם פרנק תומאס, שכונה איתו ועם עוד שבעה אנימטורים על ידי וולט דיסני כתשעת הזקנים של דיסני, עבד על ספר שמכיל את 12 עקרונות ההנפשה של דיסני, כדי לשמר את הידע והטכניקות שפותחו באולפנים.
השותפות של ג'ונסטון ותומאס, אשר עבדו בעבר במגזין ההומור של הקמפוס באוניברסיטת סטנפורד, מוצגת כחיובית בסרט הדוקומטרי "פרנק ואולי" שהופק על ידי בנו של תומאס, תאודור תומאס.
בנוסף לעבודתו כאנימטור, ג'ונסטון חיבב קטרי קיטור כאשר הוא בנה קטר קיטור בחצר ביתו האחורית.
וולט דיסני התלהב מהרעיון, כאשר גם הוא בנה קטר קיטור בחצר ביתו, שלימים הביא השראה לבניית הרכבת בדיסנילנד.
בשנות ה-80 ובשנות ה-90 של המאה ה-20, כיהן ג'ונסטון במועצה המייעצת של המכון הלאומי לסרטי סטודנטים.
בראד בירד, אשר קיבל השראה לקריירה שלו מג'ונסטון ומשאר הזקנים של דיסני, הוקיר את ג'ונסטון ותומאס בהופעת קמע כשני זקנים שצופים במשפחה מגנה על העיר בסרטו "משפחת סופר-על" משנת 2004. כמו כן, ג'ונסטון ותומאס דיבבו מהנדסי רכבות בסרט "ענק הברזל" משנת 1999, שגם בוים על ידי בירד.
ב-14 באפריל 2008, ג'ונסטון נפטר מסיבות טבעיות בגיל 95 בסקווים, כאשר הוא האחרון שנפטר מתשעת הזקנים של דיסני.
1980: פרס וינזור מקיי - פרס המוענק עבור תרומה לתחום ההנפשה, על שמו של האנימטור וינזור מקיי.
1989: תואר "אגדת דיסני" - הוענק לו יחד עם שאר הזקנים של דיסני ואב אייוורקס, על תרומה יוצאת דופן ואינטגרלית לחברת וולט דיסני.
1992: פרס הילד הצהוב - פרס קומיקס על שם רצועת הקומיקס "הילד הצהוב".
2005: פרס המדליה הלאומית לאמנויות - פרס המבטא הוקרה לאמנים ולפטרוני האמנויות, אשר הוענק לו על ידי ג'ורג' ווקר בוש בחדר הסגלגל.
אולי בעולם אחר הוא סינגל של הזמרת הישראלית זהבה בן, אשר יצא לאור ב-5 בינואר 2021, כסינגל מתוך אלבום עתידי, על ידי חברת התקליטים הליקון.
השיר נכתב על ידי נעם חורב, הולחן על ידי אלון פרץ והופק על ידי גיא דאן.
השיר תואר על ידי ישראל היום כ"בלדה ים-תיכונית", ונאמר כי לשיר שני תפקידים, תוך שהתפקיד הראשון הוא "להציג את יכולותיה הווקאליות העדיין מרשימות של אחת מכוכבות הזמר המזרחי הוותיקות בארץ" והתפקיד השני הוא "לרגש".
מילות השיר תוארו כ"טקסט פוסט פרידה קטן ויפה על שברי אהבה קטנים".
השיר יצא לאור במהלך השתתפותה של בן בעונה ה-11 של תוכנית המציאות האח הגדול.
הווידאו קליפ שיצא עבור השיר פורסם באתר יוטיוב בסמוך לצאת הסינגל עצמו ובוים על ידי לירן סגל.
השיר הגיע לראשונה למקום ה-20 במצעד השבועי של מדיה פורסט, תוך שצבר כ-43 השמעות בתחנות הרדיו בישראל.
שבועיים לאחר מכן, הגיע השיר למקום הראשון, עם 128 השמעות.
השיר הוא שירה הראשון של בן שהגיע להישג זה מזה 7 שנים; ב-4 באוגוסט 2013 הגיע השיר "קול העולם" בדואט עם מרגלית צנעני למקום הראשון במצעד.
עמי פרידמן מישראל היום אמר על השיר כי "אם בפזמון היא נשמעת כמו גרסתה הקלאסית והמסלסלת, בבתים אפשר לשמוע אפילו ניסיוניות", וטען כי "כמו העכשוויות שבכוכבות הפופ, גם זהבה יודעת לירות שורות בקצב" וכי "למען האמת, היא עושה זאת לא רע בכלל".
באתר פרוגי, נאמר כי " השיר בהחלט מצוין, ואת זהבה אהבנו מאוד עוד לפני, אז היום אנחנו כבר לגמרי מאוהבים!
מקווים שכאשר היא תצא מהבית, היא תקרא את הכתבה הזו, ותדע ששמחנו על ההזדמנות להכיר את האישיות האמיתית והאותנטית של זהבה, ולא רק את של זהבה בן".
אולטרה־מונטניזם או אולטרה־מונטניות היא תפיסת כמורה פוליטית בתוך הכנסייה הקתולית, ששמה דגש חזק על זכויות היתר וכוחותיו של האפיפיור.
מקורות המונח הם בשפה כנסייתית מימי הביניים: כאשר אדם לא איטלקי נבחר לאפיפיור, אמרו שהוא papa ultramontano, כלומר, אפיפיור מעבר להרים (האלפים).
סטודנטים זרים באוניברסיטאות באיטליה של ימי הביניים כונו גם אולטרמונטנים.
המילה הוקמה לתחייה, אך משמעותה התהפכה לאחר הרפורמציה הפרוטסטנטית בצרפת, כדי לציין את "האיש שמעבר להרים" שנמצא באיטליה.
בצרפת, הכינוי ultramontain ניתן לאנשים שתמכו בסמכות האפיפיור בענייני צרפת, בניגוד למפלגה הגליקנית ומפלגת היאנסנים של ילידי הכנסייה הקתולית הצרפתית.
המונח נועד להיות מעליב, או לפחות לרמוז על היעדר פטריוטיות אמיתית.
החל מהמאה ה-17, האולטרה־מונטניזם נקשר בקשר הדוק עם הישועים.
במאה ה-18 המילה עברה לאוסטריה (יוסיפיניזם ופברוניזם), שם קיבלה משמעות רחבה בהרבה, כאשר היא חלה על כל הסכסוכים בין הכנסייה למדינה, ותומכי הכנסייה נקראים ultramontanes.
בבריטניה ובאירלנד הייתה זו תגובה לסיסלפיניזם, עמדתם של קתולים מתונים שביקשו לעשות ויתורים פטריוטיים למדינה הפרוטסטנטית כדי להשיג אמנציפציה קתולית.
בספרד של המאה השמונה־עשרה החלה מלכות בורבון ליישם מדיניות של רגליזם, שהרחיבה את כוחה של המלוכה וביקשה להביא את הכנסייה הקתולית לתחום שיפוטה של המלוכה בכל העניינים למעט התחום הרוחני.
שריו של שארל השלישי, הרוזן פלורידבלנקה והרוזן קמפומנס דחו את טענות האולטרה-מונטניסטים שלפיהן לכנסייה זכויות בלתי ניתנות לערעור בתחום החילוני.
הרפורמות הרגליסטיות שכתר ספרד ביקש ליישם הצליחו רק קמעה, וההתנגדות אליהן יוחסה לתמיכה ב"חברת ישו", שגורשה מהאימפריה הספרדית בשנת 1767, אך לפני כן מנתה אנשי חינוך.
בקנדה, רוב אנשי הדת הקתולים בזו למהפכה הצרפתית ולהטיה האנטי-כמורתית שלה, וראו ברומא דוגמה רוחנית ופוליטית כאחד.
היו הרבה הדיוטות שתמכו באידיאלים אלה כמפתח לשימור המוסדות והערכים הקנדיים.
מסיבה זו הם נקראו אולטרה-מונטניסטים.
האולטרה-מונטנים לא האמינו בפוליטיקאים האנגלופוניים הפרוטסטנטיים וגם לא בפוליטיקאים הפרנקופונים, אך הכנסייה סברה שקל יותר להתמודד עם מושלים בריטים, שהעריכו את תפקידה של הכנסייה בהכלת חילוקי הדעות, מאשר עם אנשי המקצוע הליברלים הפרנקופונים שהיו חילונים.
אוליבר אלכסנדר תורנטון הוא מוזיקאי, זמר-יוצר ושחקן אנגלי.
פרץ לתודעה כסולן להקת הסינת'פופ יירס אנד יירס.
בין השנים 2021–2023 המשיך להוציא שירים תחת השם יירס אנד יירס, עד לפירוקה הסופי של הלהקה.
במסגרת קריירת המשחק שלו במקביל, בלט אלכסנדר בתפקידו כריצ'י טוזר בסדרת הדרמה "החטא" של ערוץ 4, אשר עליו זכה לשבחים רבים וכן היה מועמד לפרס באפט"א לטלוויזיה לשחקן הטוב ביותר ולפרס בחירת מבקרי הטלוויזיה לשחקן הטוב ביותר.
אלכסנדר נולד בהרוגייט, צפון יורקשייר.
אמו, ויקי תורנטון, הייתה ממייסדי פסטיבל קולפורד למוזיקה.
אלכסנדר למד בבית הספר היסודי סנט ג'ונס בקולפורד ובבית הספר המקיף מונמות'.
במהלך לימודיו בבית הספר המקיף מונמות', הוא שיחק בשתי הצגות בית ספר: "ברנשים וחתיכות", בתפקיד בני, ו"מעגל הגיר הקווקזי", בתפקיד רב-טוראי.
לאחר שסיים את לימודי ה-GCSE שלו, למד אלכסנדר אמנויות הבמה במכללת הרפורד לאמנויות.
את שירו הראשון הוא כתב בגיל 10, במקלדת הקסיו של אביו.
הוריו נפרדו כשהיה בן 13, ולאחר מכן הוא גדל רק עם אמו.
כשהיה בן 16 הוא קיבל את שירותיו של סוכן, בזמן שנבחן לתפקיד בסדרת הטלוויזיה הבריטית "סקינס".
בסרטון בערוץ היוטיוב של המגזין האמריקאי Nylon, אמר אלכסנדר כי הוא עזב את מכללת הרפורד לאמנויות כדי להמשיך בקריירת המשחק שלו כשהוצעו לו תפקידים, ואמר: "התחלתי לשחק כשהייתי צעיר; זה פשוט סוג של קרה.
עזבתי את בית הספר כדי לעבוד ברחבי העולם, וזה היה מדהים".
"מאוד רציתי להיות זמר או מוזיקאי...
זה אף פעם לא היה משהו שהחלטתי להיות.
אני עדיין מנסה לעבוד על זה...
שנאתי ממש את בית הספר כי היו מתעללים בי המון.
אבל אף פעם לא מציקים לך בשיעור דרמה, כי הילדים המוזרים מצליחים בשיעורי הדרמה.
אלכסנדר רואיין בנושא בריאותו הנפשית על ידי אוון ג'ונס, בעל טור בגרדיאן.
הוא הרחיב עוד על הבריונות, הבולימיה וחוויות נעוריו בריאיון עם הגרדיאן בשנת 2021.
קריירת המשחק של אלכסנדר החלה בסדרת הילדים "סאמרהיל" ששודרה לראשונה בשנת 2008. סרטו הבא, כוכב בהיר, היה מועמד לפרס האוסקר בארצות הברית לעיצוב התלבושות הטוב ביותר.
הוא שיחק בסרטים "Tormented" שיצא לאקרנים בשנת 2009, בכיכובו של אלכס פטיפר, וב-"Enter the Void" .
בשנת 2010 שיחק את אוון בהפקה "The Aliens" של תיאטרון בוש בלונדון.
אלכסנדר תרם לתסריט ולפסקול של הסרט העצמאי "The Dish &amp; the Spoon" , שיצא לאקרנים בתחילת 2011. בשנת 2012 הופיע בהפקת התיאטרון "Mercury Fur", בה גילם את נאז, בפאב ותיאטרון השוליים The Old Red Lion באיזלינגטון.
ממרץ עד יוני 2013 כיכב אלכסנדר בתפקיד פיטר פן במחזה של וסט-אנד "Peter and Alice" לצד בן וישו וג'ודי דנץ'.
אלכסנדר שיחק גם בתפקיד משנה בעונה האחרונה של הסדרה "סקינס", בה שיחק את הסטוקר של קאסי איינסוורת' בפרק הכפול "Skins Pure" ששודר ביולי 2013. כמו כן, בשנת 2013 פרסמה גוגל אנליטיקס סרטון תאגידי פנימי בהשתתפות אלכסנדר, בו הוא מגלם קונה תובעני, תחת כותרת המשנה "זה מה שקורה כשאתה חוסך בשימושיות".
אלכסנדר גילם את אחת הדמויות הראשיות בסרט העלילתי המוזיקלי משנת 2014, "God Help the Girl" , בו הוא גם שר ומנגן בגיטרה.
הסרט נכתב וביים על ידי סטיוארט מרדוק , סולן הלהקה בל וסבסטיאן, כחלק מהפרויקט "God Help the Girl" .
אלכסנדר הופיע גם בסרט "The Riot Club", העיבוד הקולנועי למחזה "Posh" מאת לורה וייד, לצד השחקנים הבריטים סם קלאפלין, מקס איירונס ודאגלס בות'.
אלכסנדר גילם בקצרה את דמותו של הערפד פנטון בסדרת האימה הבריטית-אמריקאית פני דרדפול בפרקים ששודרו בשנת 2014.
בסרט העצמאי "Funny Bunny", שהוקרן לראשונה בפסטיבל SXSW לשנת 2015, אלכסנדר מגלם את טיטי, נער מתוסבך בדרמה הקומית.
הסרט בוים ונכתב על ידי אליסון בגנל, שביימה את "The Dish & the Spoon", בעוד אלכסנדר היה שותף לכתיבת הסרט, יחד עם שני הכותבים האחרים.
הסרט הוצג בבתי אמנות במהלך הקיץ, ויצא לאקרנים ב-13 בנובמבר 2015.
בינואר 2021 הופיע אלכסנדר בתפקיד ראשי בסדרת הדרמה של ראסל טי דייוויס בערוץ 4 וב-HBO Max, "החטא", המתארת את חיי ההומואים בשנות השמונים.
הסדרה, כמו כן השתתפותו של אלכסנדר, זכו לשבחי הביקורת, וכמה מהמבקרים הביעו את רצונם שאלכסנדר יזכה בפרס באפט"א על הופעתו.
בשנת 2010 הוקמה להקת הסינת'פופ הבריטית יירס אנד יירס, ואלכסנדר הצטרף אליה כסולנה, לאחר שחבר הלהקה מייקי גולדסוורת'י שמע אותו שר במקלחת ואהב את קולו.
סינגל הבכורה של הלהקה, "I Wish I Knew", יצא לאור ביולי 2012 על ידי חברת התקליטים Good Bait, כאשר בלהקה חמישה חברים.
בשנת 2013 חתמה הלהקה על עסקה עם חברת התקליטים הצרפתית קיטסונה כאשר נשארו בה שלושה חברים, והוציאה את הסינגל השני שלה, "Traps" בספטמבר 2013 שהשיג תמיכה מרדיו 1 ורדיו 6, וכן מכתבי עת רבים באינטרנט כגון הגרדיאן ודה פיידר .
"Traps" מופיע גם באוסף ה-15 של חברת התקליטים, מייסון קיטסונה.
בפברואר 2014 הלהקה הוציאה את הסינגל השני שלה, "Real", על ידי חברת התקליטים קיסטונה ובאייטונס.
בקליפ של השיר מופיעים בן וישו, ששיחק לצד אלכסנדר במחזה "Peter and Alice", ושחקן הסדרה "עברייני על" לשעבר, נייתן סטיוארט-ג'ארט.
לאחר שסיפר את הסיפור במאמר בעיתון האינדפנדנט מ-28 ביולי 2015, של אפקט בן וישו (השחקן האחרון של הדמות Q מסרטי ג'יימס בונד), הקליפ קיבל שמונה וחצי מיליון צפיות ברשת, ובשנת 2014 הם גם עברו מחברת התקליטים הצרפתית הקטנה קיטסונה לפולידור רקורדס, לאחר שזכו להכרה.
בינואר 2015 הם הוכרזו כזוכים בהצבעה של ה-BBC.
הסינגל המצליח ביותר של יירס אנד יירס, "King" שיצא לאור על ידי חברת התקליטים פולידור, הגיע היישר למקום הראשון במצעד הסינגלים הבריטי במרץ 2015, והקנה ללהקה הכרה ארצית.
אלבום הבכורה שלהם, Communion, יצא לאור ב-10 ביולי 2015, והגיע למקום הראשון במצעד האלבומים הבריטי.
ככותב שירים הומוסקסואל, אלכסנדר הצהיר בראיונות שהוא רוצה לראות שימוש רב יותר בכינוי הגוף הגברי המתאים במוזיקה.
הוא הסביר כי בכל פעם שהוא היה כותב יומן, הוא היה מתייחס ל"אתה ואני" (you and I) מכיוון שרצה להסתיר על מי הוא כותב.
כמה מהשירים של יירס אנד יירס כוללים כינויי גוף זכריים.
"זה די עצוב בעיניי שאין לנו כוכבי פופ הומוסקסואלים ששרים על גברים תוך שימוש בכינויי גוף זכריים", אמר לאתר חדשות הבידור דיגיטל ספיי, "אבל זה יכול להשתנות, אני מקווה".
אף על פי שבעבודתו עם יירס אנד יירס הוא מתייחס בגלוי למיניותו, אלכסנדר "לא יכול לדבר בשם כל האנשים ההומואים, מכיוון שיש כל כך הרבה סוגיות וחוויות שונות, וצורות וגדלים שונים.
אבל אני יכול לדבר בשם עצמי, וזה מה שאני עושה אם אני הולך לכתוב שירים ולהתראיין, אני רוצה להיות מסוגל לדבר על משהו שחשוב לי".
אלבום האולפן השני של יירס אנד יירס, Palo Santo, יצא לאור ב-6 ביולי 2018, ובו להיטים כמו "If You're Over Me" ו-"Sanctify".
ב-14 באוגוסט 2018, "If You're Over Me" הגיע למעמד זהב על ידי איגוד תעשיית ההקלטות הבריטי, והדבר הוכרז בחשבון הטוויטר של הלהקה.
ב-17 בספטמבר 2018 יירס אנד יירס פרסמה את הקליפ הרשמי של השיר "All For You", ובו מופיעה גרסה מלאכית של אלכסנדר רוקד בתוך מחסן נטוש, לפני שהפך לגרסה דמונית של עצמו ועורך תחרות ריקודים עם אנדרואיד.
אלכסנדר שיתף פעולה עם הצמד פט שופ בויז בסינגל שלהם משנת 2019, "Dreamland", ובהמשך הוציא גרסת כיסוי ללהיט שלהם "It's a Sin" במקביל לתפקידו המככב בסדרת הדרמה בעלת אותו השם.
ב-18 במרץ 2021 נודע כי יירס אנד יירס תמשיך כפרויקט סולו של אולי אלכסנדר.
ביולי 2021 נודע כי אלכסנדר יהיה אחד מחמשת המוזיקאים שינחו את תוכנית הרדיו Future Sounds בתחנה BBC Radio 1, לחודשים אוגוסט ותחילת ספטמבר, לצד ארלו פארקס , יאנגבלאד, צ'ארלי XCX וטום גרנן.
ב-16 בדצמבר 2023, הוכרז שאלכסנדר ייצג את בריטניה באירוויזיון 2024. בעקבות ההכרזה, הוא סיפר בריאיון ל-BBC כי הוא היה מעוניין לעשות זאת כבר זמן מה וכן כי הוא הרגיש ש"זה היה הזמן הנכון להתחיל להוציא מוזיקה תחת השם שלי".
באותה עת הוחלף השם "Years & Years" בפלטפורמות הזרמת המוזיקה השונות ל-"Olly Alexander (Years & Years)".
בהמשך נחשף שם השיר "Dizzy", והוא יצא לאור ב-1 במרץ 2024. זהו שירו הראשון של אלכסנדר תחת שמו.
אלבומו הראשון תחת שמו יצא ב-7 בפברואר 2025 ונקרא Polari.
בראיונות שונים שהעניק ובקמפיינים לארגוני צדקה בהם השתתף, אלכסנדר נהג לקדם רעיונות כדוגמת קיום מין בטוח והיבדקות ל-HIV, וכן יוזמות המתנגדות לבריונות נגד להט"ב.
בנוסף, הוא התבטא בגלוי על התמודדויותיו עם דיכאון, פגיעה עצמית, הפרעות אכילה וחרדות משנות הנעורים.
בשנת 2017 הוא השתתף בסרט תיעודי של ערוץ BBC Three, העוסק בשאלה מדוע הקהילה הגאה פגיעה יותר לבעיות פסיכולוגיות, ובו הוא מספר על התמודדותו עם מחלת הבולימיה ועל מאבקו ארוך-השנים עם דיכאון.
בשנת 2018, אלכסנדר השתתף באירוע הצדקה Sport Relief, שאורגן מתוך ניסיון להעלות את המודעות לבריאות הנפש, לצד הידוענים האחרים נדיה חוסיין וסטיבן פריי.
אלכסנדר כינה את עצמו "שמאלני אמיתי" ואמר ב-2016 כי הוא "היה דלוק על" מנהיג מפלגת הלייבור ג'רמי קורבין.
ממאי 2015 ניהל אלכסנדר מערכת יחסים עם המוזיקאי ניל מילאן אמין-סמית', שהיה חבר בלהקת קלין בנדיט.
עקב התנגשויות בזמנים במהלך סיבובי ההופעות וההקלטות, הם נפרדו בסוף שנת 2015.
בפסטיבל גלסטונברי 2016 עלה אלכסנדר לבמה עם להקתו יירס אנד יירס בתלבושת קשת בענן בחגיגת שבוע הגאווה, ועורר עניין רב לאחר שנשא בלהט הרגע נאום לאור הירי במועדון הלילה באורלנדו.
בחודש ספטמבר 2018 זכה אלכסנדר בפרס "ההופעה החיה של השנה" של מגזין GQ.
הפרס הוענק לו על ידי הזמרת הצרפתייה אלואיז לטיסייה , ובנאום הזכייה שלו הוא הביע תמיכה בקהילת הלהט"ב ובחודש המודעות לבריאות הנפש, במיוחד לגבי גברים.
באותו חודש, אלכסנדר השתתף בקמפיין הווידאו "הדגל שאנחנו לא צריכים להיות גאים בו" במסגרת היום העולמי למניעת התאבדויות, והניף דגל קשת ששני צבעים נקרעו ממנו, וקרא "זה הדגל שאנחנו לא צריכים להיות גאים בו.
דגל שמייצג את השניים מתוך שישה להט"בים שאנו מסתכנים לאבדם להתאבדות".
באוקטובר 2018 פרסם המגזין British GQ ריאיון של אלכסנדר לאלסטייר קמפבל, בו דיבר על מאבקיו בפגיעה עצמית ובהפרעות אכילה, על חוויותיו עם גילויי הומופוביה, על דעותיו הפוליטיות על הברקזיט ודונלד טראמפ.
בריאיון אמר שהצביע בעד הישארות (Remain) במשאל האיחוד האירופי שהתקיים בשנת 2016, תמך בקורבין לתפקיד ראש הממשלה וכינה את טראמפ "מגעיל" ו"דוחה".
במהלך הופעתם של יירס אנד יירס על בימת הפירמידה בפסטיבל גלסטונברי 2019, נשא אלכסנדר נאום המקדם זכויות להט"ב, וקרא לחסל את הגזענות, היכולתנות והסקסיזם.
הנאום זכה לשבחים מצד המעריצים והתקשורת.
במהלך מלחמת חרבות ברזל, חתם אלכסנדר על מכתב מאת עמותת הלהט"ב Voices4London, שהאשימה את ישראל באפרטהייד ובביצוע רצח עם נגד פלסטינים.
נציגים ישראלים ואנשי "הקמפיין נגד אנטישמיות" מתחו ביקורת על דעותיו של אלכסנדר ודרשו מה-BBC שלא יאשר את השתתפותו באירוויזיון 2024; ה-BBC דחה את הדרישה, והעיר כי אין ביכולתו לנתק קשרים עם מישהו שאינו עיתונאי.
ביוני 2020, לכבוד יום השנה ה-50 למצעד הגאווה הראשון של קהילת הלהט"ב, מגזין הלהט"ב Queerty כלל אותו בין 50 הגיבורים "המובילים את האומה לעבר שוויון, קבלה וכבוד לכל בני האדם".
בנובמבר 2020 זכה אלכסנדר בפרס "הסלבריטאי הלהט"ב של השנה" בטקס פרסי הלהט"ב הבריטי .
על תפקידו הראשי בסדרה "החטא", היה אלכסנדר מועמד לפרס בחירת מבקרי הטלוויזיה לשחקן הטוב ביותר בסרט/מיני-סדרה ולפרס באפט"א לטלוויזיה לשחקן הטוב ביותר.
שנהסדרהתפקיד הערותרשת שידור2008Summerhillנד 2009 Lewis היידן וישארטבפרק "Allegory of Love" ITV 2013 סקינס ג'ייקוב בפרק "Skins Pure" (פרק כפול) E4 2014 פני דרדפול פנטון בפרקים "Resurrection" ו-"Demimonde"Sky Atlantic2017Growing Up Gayמגישסרט תיעודי2019Celebrity Goggleboxעצמו4 פרקים 2021 החטא ריצ'י טוזר תפקיד ראשי ערוץ 42022המרוץ לדראג של רו פול: בריטניהעצמועונה 4; שופט אורח
שנהמחזה תיאטרון מככב גם ספטמבר–אוקטובר 2010The Aliens תיאטרון בוש, לונדון ראלף ליטל ומקנזי קרוק מרץ–אפריל 2012Mercury Fur תיאטרון The Old Red Lion קיארן אוונס, פרנק קיאו, בן דילוויי, קייטי סקארף, הנרי לואיס, ג'יימס פיינן מרץ–יוני 2013Peter and Alice תיאטרון נואל קאוורד ג'ודי דנץ' ובן וישו
אוֹלי יהודה דנון (נולד ב-13 ביולי 1999) הוא זמר-יוצר וגיטריסט ישראלי.
סבו של דנון היה השחקן שלמה בר-שביט.
הוריו של דנון התגרשו כשהיה בן ארבע.
במאי 2016, יצא האלבום הראשון של דנון, "שתיקת האדמה", בהפקתו של שלום גד.
חדר החזרות של גד ולהקתו שכן במרתף בית הספר בו למד דנון, ואחד המורים קישר בין גד לדנון; לאחר פגישה ביניהם החל דנון לעבוד על האלבום, בליווי גד.
בדצמבר 2019 יצא הסינגל "תמותי" שכתב והלחין דנון, והופק על ידי אסף תלמודי.
ב-2020 ביצע את השיר "בראשית" של אביתר בנאי באלבום המחווה לאלבום שיר טיול.
בפברואר 2022 יצא האלבום השני של דנון, "ארבע עונות השנה".
בהופעת ההשקה של האלבום התארח אביב גדג'.
בשנת 2024 ביצע יחד עם עמר גשן את השיר "קניה" שיצא באלבומה של גשן, "אשר הייתי ונגמר".
באוגוסט 2025 יצא האלבום השלישי של דנון, "השבר הסורי-אפריקני".
בן שלו, מבקר המוזיקה של הארץ, כתב כי האלבום הוא "אחד האלבומים השלמים ביותר והטובים ביותר שיצאו לאחרונה במוזיקה הישראלית".
בשנת 2025 כתב וביצע יחד עם עיליי אשדות את השיר "שושנה", שיצא כשיר הנושא באלבום של אשדות.
בין הענפים (אבודה ביפן) (2021)
אולי הוא סינגל שהוקלט על ידי הזמר הישראלי קובי פרץ.
הוא יצא לאור בשנת 2010 כסינגל בלבד, ורק לאחר שנתיים נכלל באלבום כתוב בשמיים.
השיר נכתב על ידי צ'ולי זכאי והופק על ידי שי ראובני ורון תיכון.
הווידאו קליפ הרשמי של השיר פורסם ב-15 בינואר 2010. נכון ליולי 2022 עומד מונה הצפיות של הקליפ על כשני מיליון צפיות.
ב-11 בפברואר 2010 נכנס השיר למצעד הפזמונים של רשת ג' במקום ה-15. ב-18 בפברואר עלה למקום ה-13 - המיקום הגבוה ביותר בו דורג.
ב-25 במרץ, לאחר שישה שבועות רצופים, יצא השיר מהמצעד.
במצעד הפזמונים העברי השנתי ה'תש"ע הגיע "אולי" למקום ה-35. הוא גם דורג במקום ה-23 במצעד השנתי של גלגלצ.
אולטרה ויולט והעקרב השחור היא תוכנית טלוויזיה אמריקאית מהסוגות גיבורי-על, התבגרות וקומדיית פעולה, שפותחה על ידי ליאו צ'ו ואריק ס.
גרסיה ונוצרה על ידי דן הרננדז ובנג'י סמיט.
הסדרה שודרה בערוץ דיסני בין ה-3 ביוני ל-11 בנובמבר 2022. בסדרה מככבים סקרלט אסטבז, ג'יי אר ויאריאל, מריאנה בורלי, חואן אלפונסו, ברנדון רוסל, זליה אנקרום ובריאן בלנקו.
ויולט רודריגז, נערה מקסיקנית-אמריקנית רגילה, נבחרת בידי מסכת מתאבק קסומה שהופכת אותה לאולטרה ויולט, גיבורת על שנלחמת בפשע לצד קרוז, דודה המתאבק, הידוע גם בכינוי עקרב שחור.
ויולט רודריגז / אולטרה ויולט (סקרלט אסטבז) - ילדה בת 13 שנבחרת על ידי מסכת לוצ'דור קסומה שהופכת אותה לגיבורת על במהירות על.
קרוז דה לה וגה / העקרב השחור (ג'יי אר ויאריאל) - דוד מצד אמה של ויולט ומנטור גיבור-על, בעל חדר כושר להיאבקות ונלחם בפשע בסתר שבו יש לו כוח-על ויכולת טלפורטציה דרך צללים.
נינה רודריגז (מריאנה בורלי) - אמה של ויולט ואחותו של קרוז שהיא המנהלת של חטיבת הביניים דולורס הוארטה.
חואן קרלוס-רודריגז (חואן אלפונסו) - אביה של ויולט שהוא מעריץ גדול של היאבקות.
סנטיאגו "טיאגו" רודריגז (ברנדון רוסל) - אחיה הבכור המצליח יתר על המידה של ויולט.
מאיה מילר-מרטינז (זליה אנקרום) - חברתה הטובה ביותר והיא שומרת על סודה של ויולט.
ויולט מספרת לה המסיכה והזהות הסודית שלה בתור אולטרה ויולט.
לואיס לאון (בריאן בלנקו) - מוניטור אולם אנטי-חברתי בבית הספר התיכון דולורס הוארטה ובלוגר רכילות שרוצה לחשוף את זהותה של אולטרה ויולט.
קטלינה ריברה (לורנה חורחה) - יועצת בית ספר בחטיבת הביניים דולורס הוארטה ומושא האהבה של קרוז, שהיא בחשאי האנטי-גיבורה במסכות שלביות החומר המכונה "קסקדה".
עונהמס' פרקים מלאיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון1163 ביוני 202211 בנובמבר 202212 באוקטובר 202225 בינואר 2023
מספר הפרק(בסדרה)מספר הפרק(בעונה)שם הפרק בעבריתשם הפרק באנגליתתאריך שידור מקורי תאריך שידור בישראל 11הסגול שמאחורי האולטרהThe Violet Behind the Ultra3 ביוני 202212 באוקטובר 202222אתה אוהב אותי, אתה באמת אוהב אותיYou Like Me!
You Really Like Me!19 באוקטובר 202233לוצ'ה רויאלLucha Royale10 ביוני 202226 באוקטובר 202244הכרעה במסיבת פיג'מותSleepover Showdown17 ביוני 20222 בנובמבר 202255האגדה על תריסר המסיכותThe Legend of the Twelve Masks24 ביוני 20229 בנובמבר 202266רכילות, רכילות, קראו הכול¡Chisme!
Black Scorpion11 בנובמבר 202225 בינואר 2023
ב-21 בינואר 2020, ערוץ דיסני העניק ל-אולטרה ויולט והעקרב השחור הזמנת פיילוט מותנית.
דן הרננדז ובנג'י סמיט משמשים כמפיקים בפועל.
היה אמור להיות גם מפיק בפועל.
דן הרננדז ובנג'י סמיט משמשים כסופרים.
ב-11 במרץ 2020, הוכרז שחואן אלפונסו הצטרף לסדרה.
כמו כן, אמורים לככב בסדרה מריאנה בורלי, ברנדון רוסל, זליה אנקרום ובריאן בלנקו.
את הפרק הראשון אמור לביים אלחנדרו דמיאני.
ב-2 באוגוסט 2021, פורסם כי ג'יי אר ויאריאל הצטרפה לסדרה, שכותרתה כעת אולטרה ויולט והעקרב השחור.
אריק גרסיה וליאו צ'ו משמשים כראנרים ומפיקים בפועל נוספים.
לבלו שד ג'וניור אין יותר כל מעורבות בסדרה.
הסדרה מצולמת באמצעות מצלמה אחת.
ב-28 באפריל 2022, הוכרז שהסדרה תעלה לאקרנים ב-3 ביוני 2022. עשרת הפרקים הראשונים שוחררו ב-דיסני+ ב-8 ביוני 2022. הסדרה צולמה בניו אורלינס.
ב-18 בנובמבר 2022 דווח כי הסדרה בוטלה לאחר עונה אחת.
אולי ברג (בנורווגית: Ole Berg; 7 באוקטובר 1890 – 23 בספטמבר 1968) היה גנרל-לויטננט בצבא נורווגיה אשר לחם במלחמת העולם השנייה, ולאחר המלחמה שימש כראש ההגנה (מקביל לרמטכ"ל) של נורווגיה.
ברג נולד בפרול ב-7 באוקטובר 1890. הוא למד בבית הספר הצבאי (קריגסקולן), וב-1912 התגייס לצבא נורווגיה.
הוא היה קצין ברגימנט הרגלים ה-11, וב-1915 החל ללמוד בבית הספר הצבאי הגבוה (דן מיליטרי הויסקול).
הוא סיים את לימודיו ב-1919 והוצב במטה הכללי.
ב-1924 הועבר לשמש כשליש במשמר המלכותי, וב-1928 מונה לראש לשכת המודיעין.
ב-1930 מונה לראש מטה הדיוויזיה ה-3. ב-1934 מונה למפקד בית הספר הצבאי.
ב-1937 מונה לראש אגף התקשורת במטה הכללי.
עם תחילת הפלישה הגרמנית לנורווגיה ב-9 באפריל 1940, מונה ברג למפקד הבריגדה ה-6, ולחם בגרמנים בצפון נורווגיה.
לאחר שהגרמנים כבשו את הארץ, ברג היה ממקימי ארגון ההתנגדות מילורג שביצע פעולות מחתרת כנגד הכובשים.
הוא שימש כמפקד הארגון עד ראשית שנת 1943, אז נאלץ להימלט לשוודיה.
הוא קיבל דרגת אוברסט מהממשלה הנורווגית הגולה בלונדון, ומונה לנספח הצבאי הנורווגי בסטוקהולם.
הוא היה ממקימי המשטרה הנורווגית בשוודיה - גוף שנועד להכין את הקרקע לשחרור נורווגיה לאחר המלחמה.
לאחר המלחמה מונה ברג לראש הפיקדו העליון של צבא נורווגיה.
ב-31 ביולי 1946 הוא מונה לראש ההגנה (מקביל לרמטכ"ל), וכיהן בתפקיד במשך תשע שנים עד 31 באוקטובר 1955. בתקופת כהונתו בתפקיד, היה עליו להוביל את התהליכים שגרמו לבסוף להשתלבותה של נורווגיה בנאט"ו.
לאחר פרישתו מתפקיד ראש ההגנה מונה לראש המחלקה להיסטוריה צבאית וכיהן בתפקיד עד 1961.
ברג נפטר באוסלו ב-23 בספטמבר 1968. בנו הוא הגנרל אולף ברג.
אולטרה אירופה הוא פסטיבל מוזיקה אלקטרונית שנערך במספר אתרים סביב העיר ספליט בקרואטיה.
הפסטיבל מהווה חלק מהשלוחות העולמיות של פסטיבל אולטרה מיאמי, שמתקיימות כיום בעשרים מדינות.
לאורך השנים הופיעו בפסטיבל אמנים מהשורה הראשונה של ז'אנר המוזיקה האלקטרונית, והוא נחשב אחד מפסטיבלי המוזיקה האלקטרונית המשמעותיים באירופה.
פסטיבל אולטרה מוזיקה (בראשי תיבות: UMF) הוא פסטיבל מוזיקה אלקטרונית שנתי שמתקיים במהלך חודש מרץ במיאמי, פלורידה, ארצות הברית.
הפסטיבל נוסד בשנת 1999. הוא נערך לראשונה במיאמי ביץ'.
באופן מסורתי מתקיים הפסטיבל בעיקר בפארק בייפרונט שבמרכז מיאמי.
בין השנים 1998 עד 2006 היה זה פסטיבל בן יומיים.
מאז 2011, אולטרה מתקיים על פני שלושה ימים (שישי עד ראשון) במהלך חודש מרץ.
ב-2011, הייתה בו שיא נוכחות, של 155,000 איש בבמה המרכזית של האולטרה.
בשנת 2013, הפסטיבל התקיים בשני סופי שבוע רצופים כדי לחגוג את יום השנה ה-15 שלו, עם נוכחות משולבת של 330,000 איש.
בשנת 2014, הפסטיבל חזר למתכונתו המקורית של סוף שבוע בודד, ומכר כרטיסים למכירה מוקדמת תוך פחות מחמש דקות.
אולטרה מיאמי נחשב אחד הפסטיבלים הרווחיים בארצות הברית, ועל פי הערכות, מאז 2012, פסטיבל מיאמי "יצר כ-995 מיליון דולר של השפעה כלכלית", עם 168 מיליון דולר ב-2018 בלבד.
מאז מהדורת 2019, מתנהלות ההופעות ב-3 במות ענק במקביל.
במה מרכזית, במת Resistance, ובמה לאומנים מן הדרג השני.
לצד אירוע הדגל במיאמי, אולטרה הוליד סדרה גדולה יותר של זיכיונות בינלאומיים תחת המותג הגורף Ultra Worldwide, שכללו מיקומים כמו קרואטיה (אולטרה אירופה), דרום אפריקה, יפן, דרום קוריאה, סינגפור, מקסיקו, ברזיל, קולומביה ואחרות.
אולי גרין הוא דוגמן ושחקן אנגלי.
גרין הופיע בקמפיינים רבים ושונים במהלך השנים, כולל עבור גאפ והוביל את הקמפיין לחברת האופנה ברברי.
גרין הופיע גם על שערי מגזיני אופנה רבים.
הקריירה של גרין החלה לאחר שלמד במכון לי סטרסברג לתיאטרון ולקולנוע בניו יורק.
בשנת 2019 הופיע לצד הדוגמנית קאיה גרבר בקליפ לשיר "Burnout" של המוזיקאי ג'ון אית'רלי.
בשנת 2020 הופיע בפרק של אופרת הסבון הפופולרית "צעירים חסרי מנוח".
בשנת 2021 הופיע בפרק בסדרת הטלוויזיה מבית אפל TV פלוס, "מפרץ מוסקיטו".
בשנת 2023 שיחק בתפקיד משנה של תומאס בסרט "הטוב שבך".
בסרט מככבים מורגן פרימן ופלורנס פיו.
באותה שנה הופיע בשני פרקים בסדרת הטלוויזיה עטורת הפרסים "הכתר" של נטפליקס.
בסדרה גילם גרין את פינצ'י, בן זוגה לשעבר של קייט מידלטון, לפני שהפכה להיות בת זוגו של הנסיך ויליאם."
בשנת 2024 שיחק בתפקיד קטן בסרט קומדיית הפשע של נטפליקס, "ליפט" בכיכובו של קווין הארט.
באותה שנה לוהק גרין לתפקיד בסדרת הטלוויזיה "הבית האפור".
גרין החל לצאת עם השחקנית סיינה מילר בשנת 2022.
אולטרה רקורדס היא חברת תקליטים אמריקאית המתמחה במוזיקת דאנס.
בנוסף לכך, מחזיקה החברה בערוץ יוטיוב עם למעלה מ-30 מיליון מנויים, עמוד פייסבוק עם 2.4 מיליון לייקים, עמוד אינסטגרם עם יותר מ-520 אלף עוקבים, וחשבון טוויטר עם יותר מ-570 אלף עוקבים.
למרות הדמיון בשם, החברה אינה קשורה לפסטיבל המוזיקה "אולטרה" ואינה מפיקה אותו, אך ב-2012 נכנסה החברה ל"שותפות גלובלית" עם החברה המפיקה את הפסטיבל, וכתוצאה מכך משתפות השתיים פעולה בנושאי שיווק וקידום עולמי.
ב-2012 נכנסה החברה לשותפות גלובלית עם סוני מיוזיק אנטרטיימנט.
בדצמבר 2021 נרכשה החברה על ידי סוני.
בינואר 2022 מונה דייוויד וקסמן, שכיהן בעברו כראש מחלקת A&R ומנהל כללי, לנשיא החברה.
בעוד שהרכישה חוללה שינויים, המשימה של Ultra Records לספק מוזיקה אלקטרונית לקהל רחב נותרה בעינה.
החברה נוהגת מעת לעת להוציא אלבומי אוסף העוסקים במוזיקת דאנס.
חלק מאלבומי האוסף שהוציאה החברה כוללים את:
אוליבר מזורטשאק (באסטונית: Oliver Mazurtšak; נולד ב-26 באוגוסט 1993) ידוע בשם הבמה אולי (מעוצב כ-OLLIE), הוא זמר, פזמונאי, גיטריסט ומפיק מוזיקלי אסטוני.
אביו הוא יורי מזורטשאק, המתופף של הלהקות טו קוויק סטארט ונייט סטאר, שהתחרות באירוויזיון 1998 ובאירוויזיון 2002 בהתאמה.
ב-2 בנובמבר 2022 נחשף על ידי תאגיד השידור האסטוני כי אולי עתיד להשתתף בקדם האסטוני לאירוויזיון 2023, Eesti Laul 2023, עם השיר "Venom".
הוא התחרה בחצי הגמר הראשון, והעפיל לגמר.
לבסוף דורג במקום השני אחרי אליקה.
הוא שב לתחרות גם ב-2024, הפעם עם "My Friend".
הוא צלח את שלב חצי הגמר הראשון, והעפיל לשלב הגמר.
לבסוף דורג במקום השני פעם נוספת, אחרי פולופ ו-5מינוסט.
2015 – "Bonfire" (בהשתתפות אוקו סוביסטה)
2016 – "Like This" (בהשתתפות מריליס יוגבה)
2020 – "Paradise" (בהשתתפות מריליס יוגבה)
אולטרה-מיקרו-חיידקים הם חיידקים קטנים מ-0.1 מיקרון בכל תנאי גידול.
מונח זה נטבע בשנת 1981, ומתאר צורות של קוקים במי-ים, שקוטרם היה פחות מ-0.3 מיקרומטר.
אולטרה-מיקרו-חיידקים בודדו גם מהקרקע ונראה שהם תערובת של חיידקים גראם-חיוביים, חיידקים גראם-שליליים וחיידקים חסרי דופן-תא.
אולטרה-מיקרו-חיידקים בעלי יחס גבוה של שטח הפנים לעומת הנפח בגלל גודלם הקטן.
נתון זה מסייע לצמיחה בתנאים דלים במקורות מזון, תנאים המכונים אוליגוטרופים .
הגודל הקטן יחסית של האולטרה-מיקרו-בקטריות מאפשר גם טפילות של אורגניזמים גדולים יותר.
חלק מהאולטרה-מיקרו-חיידקים נצפו כטפילים אובליגטוריים או פקולטטיביים של אאוקריוטים ופרוקריוטים שונים.
הגורם המאפשר לאולטרה-מיקרו-חיידקים להשיג את גודלם הקטן הוא כנראה תוצאה של מזעור הגנום, כמו במקרה של החיידק P.
ubique שהגנום הקטן של 1.3 מגה-ביט שלו נטול אלמנטים גנטיים זרים כמו DNA לא-מקודד, טרנספוזונים, יסודות חוץ-כרומוזומליים וכדומה.
עם זאת, חסרים עדיין נתונים גנומיים של אולטרה-מיקרו-חיידקים, בגלל הקושי בגידולם.
מחקרים מיקרוביולוגיים שנעשו במעבדות באוניברסיטת ברקלי גילו אולטרה-מיקרו-חיידקים קטנים במיוחד שנמצאו בדגימות מי-תהום ונותחו באמצעות מיקרוסקופ אלקטרונים.
חיידקים קטנים במיוחד אלה, באורך של כמיליון זוגות בסיסים בחומר הגנטי, מציגים ספירלות צפופות של DNA, מעט ריבוזומים ונספחים סיביים דמויי שיער ומערכות מטבוליות ממוזערות.
תאים אלה כנראה צוברים את רוב חומרי המזון והמטבוליטים החיוניים מחיידקים אחרים.
חיידקים בטווח הגדלים הקטן ביותר נחשבים נפוצים למדי במעמקי האוקיינוסים, אך קשים לגילוי.
במי-אגמים בודדו גם חיידקים המפחיתים מנפחם באופן זמני כמנגנון הישרדותי כגון החיידק Aliidiomarina marina, חיידק הלופילי, המפחית את אורכו לכדי 0.2 מיקרונים בתנאי תזונה דלים.אולטרה-מיקרו-חיידקים שונים מאולטרה-מיקרו-תאים שהם הצורות רדומות של תאים גדולים יותר שנוצרים בתנאי רעב.
תאים גדולים אלה מורידים את קצב חילוף החומרים שלהם, מפסיקים לגדול ומייצבים את ה-DNA ליצירת אולטרה-מיקרו-תאים שנשארים ברי-קיימא במשך שנים.
לעומת זאת, גודלו הזעיר של האולטרה-מיקרו-חיידקים אינו תגובת הרעבה והוא עקבי גם בתנאים עשירים בחומרי תזונה.
המונח "ננו-חיידקים" (NB) שימש בזמנו שם נרדף לאולטרה-מיקרו-חיידקים בספרות המדעית.
למעשה קיים הבדל מהותי בין אולטרה-מיקרו-חיידקים לבין הננו-חיידקים.
כיום נחשבים חלקיקים אלה כמבנים דוממים.
ככל הנראה אלו חלקיקי משקעים של גבישי חומר אנאורגני.
חלקיקים אלה עדיין שרויים במחלוקת בקשר למעורבותם בתהליכים פתולוגיים בגוף אדם.
אולטרה מן (ביפנית: ウルトラシリーズ) הוא זיכיון מדיה יפני שנוצר במקור על ידי צובוראיה אייג'י, המייסד של חברת ההפקה צובוראיה הפקות.
הזיכיון, שהושק ב-1966, הפך לאורך השנים לאחד מהזיכיונות המשפיעים ביותר בתרבות הפופולרית היפנית.
הזיכיון כולל בין היתר סדרות טלוויזיה, סרטים, סדרות מאנגה, ומשחקי וידאו.
המדיות בזיכיון מתמקדות בחוצן/גיבור-על הענק אולטרה מן, אשר מגיע לכדור הארץ מערפילית M78 במטרה להגן על האנושות מפני קאייג'ו (מפלצות ענק) וחייזרים עוינים שמנסים לפלוש לכדור הארץ.
לאולטרה מן חליפה כסופה ואדומה והוא חובש קסדה כסופה.
סדרת הטלוויזיה הראשונה בזיכיון עלתה לשידור ב-1966, זכתה לפופולריות רב, והיוותה השראה לסדרות וסרטי ספין-אוף רבים לאורך השנים.
בין השנים 1966 עד 1987 הזיכיון של אולטרה מן הצליח לגרוף ביפן לבדה הכנסות בגובה 7.4 מיליארד דולר ין ממרצ'נדייז.
פדריקו אוליביירי (באיטלקית: Federico Olivieri; נולד ב-5 במאי 2001), ידוע בשם הבמה אולי (באיטלקית: Olly), הוא זמר, כותב שירים וראפר איטלקי.
הוא התפרסם לאחר השתתפותו בפסטיבל סן רמו לשנת 2023 עם השיר "Polvere".
אולי נולד בג'נובה, ומאוחר יותר עבר משפחתו עברה לגור בשכונת פוצ'ה.
הוא למד שירה ומוזיקה בקונסרבטוריון על שם ניקולו פגניני בג'נובה.
בנוסף יש לו גם תואר ראשון בכלכלה ומנהל עסקים מאוניברסיטת מילאנו.
בשנת 2016 הקים את הקולקטיב המוזיקלי "מדמוט בראנקו", איתו הוציא את המיקסטייפ הראשון שלו, Piacere Mixtape.
בשנה שלאחר מכן הוציא עם מאטסבי מיני-אלבום בשם Namaste.
מתוך המיני-אלבום הופץ השיר "Chiara Ferragni", בהשתתפות הזמר אלפא, כסינגל מסחרי.
בשנת 2017 עבר להתגורר ב כדי להתמקד בלימודיו.
ב-2018 שב לתעשיית המוזיקה, כשב-15 ביוני הוציא את המיני-אלבום CRY4U.
מתוכו פורסם הסינגל "Bla-Bla Car".
בשנת 2019 הוציא אולי את הסינגלים "Bevi" ו-"Best Seller" בהשתתפות אלפא.
במאי פרסם את "Il primo amore", שיר הסולו הראשון שלו שהפך ללהיט.
ב-6 בנובמבר 2020 הוציא מיני-אלבום חדש בן שבע רצועות, הכוללות את הסינגלים "Mai e poi mai" ו-"Winston Blue".
באביב 2021 חתם על חוזה הקלטות עם אלף רקורדס, שהופצה על ידי אפיק רקורדס עבור סוני מיוזיק.
בנובמבר 2022 נמנה אולי בין 12 המשתתפים ב-Sanremo Giovani, תוכנית שמטרתה לבחור שישה מועמדים חדשים לפסטיבל סן רמו, הקדם האיטלקי לתחרות הזמר של האירוויזיון.
אולי נמנה בין ששת המעפילים לקדם.
מאוחר יותר נחשף שירו לסן רמו, "Polvere", שהגיע למקום ה-24. בדצמבר 2024 הוכרז כי אולי עתיד להשתתף פעם נוספת בפסטיבל עם השיר "Balorda nostalgia".
ב-15 בפברואר 2025 נערך גמר הקדם, בו דורג במקום הראשון.
ב-22 בפברואר הודיע על פרישתו מתחרות האירוויזיון, וכתוצאה מכך מי שייצג את המדינה בתחרות יהיה מי שהגיע למקום השני, לוצ'ו קורסי עם השיר "Volevo essere un duro".
אוליאנובסק היא עיר היושבת על נהר הוולגה ברוסיה, 893 ק"מ מזרחה ממוסקבה.
משמשת כמרכז האדמיניסטרטיבי של מחוז אוליאנובסק.
העיר הייתה במקור מבצר בשם "סינבירסק", שנבנה בשנת 1648 על גבעה ממערב לנהר הוולגה, שתוכנן להגן על הצד המזרחי של רוסיה מפני הנוגאים.
למייסד העיר נחשב בוגדן חיטרובו, אציל ממקורבי הצאר אלכסיי מיכאילוביץ'.
עשרים שנים אחרי הקמתו, ב-1668 הצליח המבצר לעמוד במצור שארך כחודש בידי עשרים אלף קוזקים בראשותו של סטפן ראזין.
מנהיג מורד אחר, ימליאן פוגצ'וב נכלא בסימבירסק לפני הוצאתו להורג.
באותה תקופה היה לעיר "קרמלין" משלו, עשוי עץ, שעלה באש במאה ה-18.
ב-1780 שונה שם העיר ל"סימבירסק" והיא הייתה לבירת מחוז.
לאחר שגבולותיה המזרחיים של רוסיה התרחבו לתוך סיביר, המבצר איבד את חשיבותו האסטרטגית, והחל להפוך לעיירה.
ב-1796 קיבלה סימבירסק מעמד עיר.
בקיץ 1864 ניזוקה סימבירסק קשות על ידי דליקה.
אך היא נבנתה מחדש בימי המושל אורלוב-דווידוב והמשיכה להתפתח.
בשנים 1827–1841 נבנתה בה קתדרלת השילוש הקדוש.
ב-1924 שונה שם העיר לאוליאנובסק, על שם ולדימיר לנין, ששמו המקורי היה ולדימיר אוליאנוב ונולד בעיר בשנת 1870. עוד שני מנהיגים פוליטיים היו בני העיר: אלכסנדר קרנסקי ואלכסנדר פרוטופופוב.
בשנת 1897 הרכב האוכלוסייה היה כדלקמן:8.8% אצילים, 0.8% כמרים, 3.2% סוחרים,57.5% בני המעמד העירוני הנמוך והבינוני, 11% איכרים, 17% אנשי צבא ועוד 2% לא מסווגים מבחינה חברתית.
פעלו בה שני בתי ספר תיכון - אחד לבנים והשני לבנות, בית ספר לפרחי קצונה, בית ספר וסמינר דתי, בית ספר למסחר, בית ספר ליולדות, בתי ספר למיעוט הטטרי ולמיעוט הצ'ובשי, ומספר בתי ספר פרוכיאליים.
פעלה הספרייה על שם קרמזין, לזכרו של ההיסטוריון ניקולאי קרמזין שחי שנים רבות בעיר, והספרייה הציבורית על שם הסופר איוואן גונצ'רוב, שנולד בעיר.
היו במקום כמה בתי חרושת ומפעלים - מזקקה לוודקה, מפעל ליינות, מבשלה לבירה, לנרות, טחנת קמח, כמו כן כמה מוסדות צדקה.
אחרי הקמת המדינה הבולשביקית הפכה העיר למעין "מקדש" לפולחן של לנין.
השלטון הסובייטי החריב עשרות כנסיות, קתדרלות ומנזרים, כולל הכנסייה שבה הוטבל לנין ובית שבו גר זמן-מה המשורר פושקין.
הקתדרלה שהוקמה לזכר גבורי העיר במלחמה להגנת המולדת משנת 1812 נהרסה כדי לפנות מקום לאנדרטה של לנין.
בית הקברות של מנזר פוקרובסקי גולח בעזרת דחפורים כדי ליצור פארק קטן.
הושארה במקום רק מצבת אביו של לנין, אך ללא הצלב.
בשנת 1957 הושלמה בניית התחנה ההידרו-חשמלית קויבישב במורד זרם הוולגה בקרבת אוליאנובסק.